ГӀабдулаев, ХӀажил МухӀамад
ГІабдулаев ХІажил МухІамад, гьев вуго МухІаммад абу Дуджана ал-Гимравий (гь. 1984 соналъ, Генуб, Унсоколо мухъ, Дагъистаналъул АССР, РСФСР, СССР — хв. 2015 соналъул 17 августалъ, гьебго бакІалда) — дагъистаналъул мужагьид, 2015 соналъул 30 сентябралдаса бахъун «вилайят Дагъистаналъул» «МугІрузул бутІаялъул» амир. МухІамад Сулайманов чІван хадуб гьев вачІана Имарат Кавказалъул ункъабилев амирлъун ва гьеб хъулухъалда анлъго къо гурони бачІо.

Биография 
Гьавуна 1984 соналъ Унсоколо мухъалъул Генуб росулъ.

2003 соналдасан байбихьун шаргІиял гІелмаби цІалан Сириялда, 2010 соналъ лъугІизабуна Димишкъалъул Тагьзиб ва ТагІлим абураб шаргІиял гІелмабазул институт, цинги Дагъистаналде тІад вуссана.

2013 соналдасан бахъун вукІана дагъистаналъул мужагьидзабазул къокъабазда гъорлъ.

2013 соналъ Сириялде ана Башар Асадил пачалихъибя армиягун вагъиялъул мурадалда ва гьебго соналъ Сириялъул шималияб рахъалде щвейгун «Шайх Сулейман» абулеб ХІалаб шагьаралъул бакътІерхьуда бугеб лагералда рагъул гьунарал лъазаруна. ГІахбаллъи гьабуна Асадил армиялде данде гьарурал чанго рагъазулъ

2014 соналъул бакьулъ заманаялда Дагъистаналде тІад вуссана лъикІаб рагъул гьунарги щун ва заманго инчІого Абу ГІусманил бетІерлъиялда гъоркь бугеб «Гендерил жамагІат» абулеб жигьад гьабулезда гъорлъе лъугьана. 2015 соналъ байгІат кьуна дагъистаналъул мужагьидзабазул амир ГьаракІуниса СагІидие.

Хвел 
2015 соналъул 17 августалъ Генуб росдал парсазда гІурусазулгун ккараб рагъул хІасилалда шагьидлъана.

ХІужаби 

Дагъистаналъул мужагьидзаби
Имарат Кавказалъул амирзаби